Author: Anna KOVALOVA

Príloha – návrh vykonávacieho predpisu 

(Návrh) 

VYHLÁŠKA
Ministerstva spravodlivosti Slovenskej republiky

z ... 2013,

ktorou sa mení a dopĺňa vyhláška Ministerstva spravodlivosti Slovenskej republiky 
č. 25/2004 Z. z., ktorou sa ustanovujú vzory tlačív na podávanie návrhov na zápis do obchodného registra a zoznam listín, ktoré je potrebné k návrhu na zápis priložiť v znení neskorších predpisov
 
Ministerstvo spravodlivosti Slovenskej republiky podľa § 14 ods. 1 zákona                 č. 530/2003 Z. z. o obchodnom registri a o zmene a doplnení niektorých zákonov v znení neskorších predpisov ustanovuje:
 
Čl. I

Vyhláška Ministerstva spravodlivosti Slovenskej republiky č. 25/2004 Z. z., ktorou sa ustanovujú vzory tlačív na podávanie návrhov na zápis do obchodného registra a zoznam listín, ktoré je potrebné k návrhu na zápis priložiť v znení vyhlášky č. 563/2004 Z. z., vyhlášky č. 150/2007 Z. z., vyhlášky č. 656/2007 Z. z., vyhlášky č. 231/2010 Z. z., vyhlášky č. 98/2012 Z. z. a vyhlášky č. 291/2012 Z. z. sa mení a dopĺňa takto: 

1.	V § 9 ods. 2 písmeno c) znie:
„c) písomné vyhlásenie správcu vkladu podľa osobitného zákona,^2) alebo výpis z účtu v banke alebo pobočke zahraničnej banky preukazujúci splatenie peňažných vkladov alebo ich častí,^2a) ak bol vklad alebo časť vkladu splatená pred zápisom spoločnosti do obchodného registra.“.

Poznámky pod čiarou k odkazom 2 a 2a znejú:
„2) § 60 ods. 6 Obchodného zákonníka.
2a) § 60 ods. 2 Obchodného zákonníka.“.

2.	V § 11 ods. 2 písmeno f) znie:
„f) písomné vyhlásenie správcu vkladu podľa osobitného zákona,^2) alebo výpis z účtu v banke alebo pobočke zahraničnej banky preukazujúci splatenie peňažných vkladov alebo ich častí,^2a)“.

3.	V § 11 ods. 2 písm. h) sa odkaz 2a nad slovami „osobitného predpisu“ nahrádza odkazom 2aa a odkaz 2aa na slovami „osobitného predpisu“ nahrádza odkazom 2ab.

Poznámky pod čiarou k odkazu 2aa a 2ab znejú:
„2aa) § 54 zákona č. 563/2009 Z. z. o správe daní (daňový poriadok) a o zmene a doplnení niektorých zákonov v znení zákona č. 246/2012 Z. z.
2ab) Napríklad zákon č. 595/2003 Z. z. o dani z príjmov v znení neskorších predpisov, zákon č. 98/2004 Z. z. o spotrebnej dani z minerálneho oleja v znení neskorších predpisov, zákon č. 104/2004 Z. z. o spotrebnej dani z vína v znení neskorších predpisov, zákon č. 105/2004 Z. z. o spotrebnej dani z liehu a o zmene a doplnení zákona č. 467/2002 Z. z. o výrobe a uvádzaní liehu na trh v znení zákona č. 211/2003 Z. z. v znení neskorších predpisov, zákon č. 106/2004 Z. z. o spotrebnej dani z tabakových výrobkov v znení neskorších predpisov, zákon č. 107/2004 Z. z. o spotrebnej dani z piva v znení neskorších predpisov, zákon č. 222/2004 Z. z. o dani z pridanej hodnoty v znení neskorších predpisov, zákon č. 609/2007 Z. z. o spotrebnej dani z elektriny, uhlia a zemného plynu a o zmene a doplnení zákona č. 98/2004 Z. z. o spotrebnej dani z minerálneho oleja v znení neskorších predpisov v znení neskorších predpisov, zákon č. 530/2011 Z. z. o spotrebnej dani z alkoholických nápojov v znení neskorších predpisov.“.

4.	V § 12 ods. 2 sa odkaz 2ab nad slovami „overená audítorom“ nahrádza odkazom 2ac.

Poznámka pod čiarou k odkazu 2ac znie:
„2ac) § 59b ods. 3 Obchodného zákonníka.“.

5.	V § 12 ods. 3 sa odkaz 2ac nad slovami „osobitného zákona“ nahrádza odkazom 2ad, odkaz 2a nad slovami „správcu dane“ nahrádza odkazom 2aa a odkaz 2aa nad slovami „osobitného zákona“ nahrádza odkazom 2ab.

Poznámka pod čiarou k odkazu 2ad znie:
„2ad) § 115 ods. 5 až 7 a § 117 ods. 4 Obchodného zákonníka v znení zákona č. 246/2012 Z. z.“.

6.	V § 13 ods. 2 písmeno e) znie:
„e) písomné vyhlásenie správcu vkladu podľa osobitného zákona,^2) alebo výpis z účtu v banke alebo pobočke zahraničnej banky preukazujúci splatenie peňažných vkladov alebo ich častí,^2a)“.

7.	V § 16c ods. 1 a § 16d ods. 1 sa odkaz 2ad nad slovom „predpisu“ nahrádza odkazom 2ae.

Poznámka pod čiarou k odkazu 2ae znie:
„2ae) Článok 14 nariadenia Rady (EHS) č. 2137/85 z 25. júla 1985 o európskom zoskupení hospodárskych záujmov (EZHZ) (Mimoriadne vydanie Ú. v. EÚ, kap. 17/zv. 1).“.

Čl. II
 
	Táto vyhláška nadobúda účinnosť 1. decembra 2013.

Tomáš Borec
minister spravodlivosti